Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 4 Pv 859/10/1101	Bratislava I, 10.1.2014
EEČ : 2-8-9-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 25.6.2012, spisová značka 4 Pv 859/10/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že  dňa 22.09.2010 v čase o 01.30 hodine v Bratislave na Vysokej ulici číslo 2 zo strany od Poštovej ulice, pristúpil k vchodovým dverám  do kníhkupectva XXXXX a kopaním na nich rozbil sklo, ďalej prešiel ku kaviarni XXXXX nachádzajúcej sa v tej iste budove, kde rozbil 2 sklenené tabule a ohnutím poškodil slnečník  značky Fortero, následne okolo 02.45 hodiny vošiel do hotelu XXXXX, ktorý sa nachádza v tej istej budove, kde v čase od 02.45 hodiny do 03.00 hodiny nezisteným spôsobom rozbil dvere  na hosťovskej izbe číslo 235 nachádzajúcej sa na druhom poschodí tak, že poškodil zárubňu, dvere a uzamykací mechanizmus na čipovú kartu, ďalej pred touto  izbou spravil z chodby dieru do steny, na ktorej bola umelecká maľba, ďalej na druhom poschodí oproti izbe číslo 202 spravil dieru do steny, čím poškodenej spoločnosti XXXXX, XXXXX svojim konaním spôsobil škodu na poškodenom slnečníku vo výške 1.350€, ďalej poškodenej spoločnosti  XXXXX XXXXX poškodením dverí, stien a umeleckej maľby pôsobil škodu vo výške 4.760€ a poškodenej spoločnosti XXXXX XXXXX, XXXXX XXXXX spôsobil rozbitím skiel škodu vo výške 1.807,32€. 

Uznesením prokurátora Okresnej prokuratúry Bratislava I zo dňa 25.6.2012, spisová značka 4 Pv 859/10/1101, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry Bratislava I číslo konania 4Pv 859/10 – 32 z 25.06.2012  bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX za prečin poškodzovania cudzej veci podľa § 245  odsek 1, odsek 2 písmeno a)  Trestného zákona, na tom skutkovom základe, že  dňa 22.09.2010 v čase o 01.30 hodine v Bratislave na Vysokej ulici číslo 2 zo strany od Poštovej ulice, pristúpil k vchodovým dverám  do kníhkupectva XXXXX a kopaním na nich rozbil sklo, ďalej prešiel ku kaviarni XXXXX nachádzajúcej sa v tej iste budove, kde rozbil 2 sklenené tabule a ohnutím poškodil slnečník  značky Fortero, následne okolo 02.45 hodiny vošiel do hotelu XXXXX, ktorý sa nachádza v tej istej budove, kde v čase od 02.45 hodiny do 03.00 hodiny nezisteným spôsobom rozbil dvere  na hosťovskej izbe číslo 235 nachádzajúcej sa na druhom poschodí tak, že poškodil zárubňu, dvere a uzamykací mechanizmus na čipovú kartu, ďalej pred touto  izbou spravil z chodby dieru do steny, na ktorej bola umelecká maľba, ďalej na druhom poschodí oproti izbe číslo 202 spravil dieru do steny, čím poškodenej spoločnosti XXXXX, XXXXX svojim konaním spôsobil škodu na poškodenom slnečníku vo výške 1.350€, ďalej poškodenej spoločnosti  XXXXX XXXXX poškodením dverí, stien a umeleckej maľby pôsobil škodu vo výške 4.760€ a poškodenej spoločnosti XXXXX spôsobil rozbitím skiel škodu vo výške 1.807,32€. 

	Podľa § 216 odsek 1 Trestného poriadku bola skúšobná doba podmienečného zastavenia trestného stíhania určená na 12 (dvanásť) mesiacov. Predmetné uznesenie nadobudlo právoplatnosť 10. júla 2012 

	Po uplynutí skúšobnej doby podmienečného zastavenia trestného stíhania bolo skúmané, či v jej priebehu obvinený viedol riadny život. Z odpisu registra trestov obvineného ako i z hodnotenia z miesta jej trvalého bydliska vyplýva,  že obvinený XXXXX v skúšobnej dobe podmienečného zastavenia trestného stíhania nebol súdne trestaný ani prejednávaný za priestupok a nedopustil sa žiadneho protispoločenského konania. Obvinený XXXXX taktiež nie je v súčasnej dobe trestne stíhaný. Vzhľadom na uvedené je zrejmé, že obvinený viedol v skúšobnej dobe podmienečného zastavenia trestného stíhania riadny život, preto možno konštatovať, že sa osvedčil. 

	Právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku a obvineného XXXXX už nebude možné za tento skutok trestne stíhať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Hausleitnerová
prokurátorka